CELEX: 32020R1291
Language: lv
Date: 2020-09-09 00:00:00
Title: Komisijas Īstenošanas regula (ES) 2020/1291 (2020. gada 9. septembris) par atsevišķu preču klasifikāciju kombinētajā nomenklatūrā

16.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 302/17
               
            
         KOMISIJAS ĪSTENOŠANAS REGULA (ES) 2020/1291
         (2020. gada 9. septembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. septembrī
            
               
                  Komisijas
               
               
                  un tās priekšsēdētājas vārdā
               
               
                  Nodokļu politikas un muitas savienības
               
               
                  ģenerāldirektorāta ģenerāldirektors
               
               
                  Gerassimos THOMAS
               
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums (t. s. “savienotāju korpuss”) taisnstūrveida dobas kastes formā, izgatavots no plastmasas, tā izmēri ir aptuveni 60 x 190 x 170 mm.
                        Izstrādājums ir paredzēts izmantošanai par korpusu elektroniskajiem kontroles moduļiem dažāda veida transportlīdzekļos vai mašīnās, lai fiziski aizsargātu elektroniskos kontaktus pret netīrumiem un mitrumu.
                        Sk. attēlu  (*1).
                     
                     
                        3926 90 97
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3926, 3926 90 un 3926 90 97 formulējumu.
                        Klasifikācija pozīcijā 8536 pie “elektroaparatūras strāvas ieslēgšanai, pārtraukšanai, aizsardzībai vai pieslēgšanai elektriskajam tīklam” nav iespējama, jo attiecīgais izstrādājums ir tikai korpuss bez pašiem savienotājiem, kontaktiem un to elementiem (sk. arī Harmonizētās sistēmas skaidrojumus par pozīciju 8536, III daļas C) punktu).
                        Izstrādājums saskaņā ar XVI sadaļas 2. b) piezīmi nav uzskatāms par ierīces daļu, jo tas nav nepieciešams elektriskā savienotāja, kontakta vai to elementu darbībai, bet tikai uzlabo to funkcionalitāti. Tāpēc tas nav klasificējams pozīcijā 8538 kā daļa, kas piemērota lietošanai vienīgi vai galvenokārt kopā ar pozīcijā 8536 minētajām ierīcēm.
                        Izstrādājumu neuzskata par pozīcijā 8547 minēto elektroierīču izolācijas armatūru, jo tas nav paredzēts konkrēti elektroizolācijai, bet gan elektrisko savienojumu aizsardzībai (sk. arī HS skaidrojumus par pozīciju 8547, A daļu).
                        Tādējādi izstrādājums ir klasificējams atbilstīgi materiālam (plastmasai), no kā tas sastāv, ar KN kodu 3926 90 97 pie citādiem plastmasas izstrādājumiem.
                     
                  
               
            
               (*1)  Attēls pievienots tikai informācijai.